કુરતામાં એસિમેટ્રિકલ હેમલાઇન ઘણી ચાલે છે. એમાં બધી જ લેન્ગ્થ અનઈવન હેમલાઇનવાળી મળે છે, જેમ કે શૉર્ટ લેન્ગ્થથી લઈને લૉન્ગ સુધી. શૉર્ટ લેન્ગ્થમાં સાઇડ અને ફ્રન્ટ બૅક આવે છે. વન સાઇડ અનઈવન હેમલાઇન એટલે જો કુરતાની એક સાઇડની લેન્ગ્થ ૩૬ ઇંચ હોય તો બીજી સાઇડની લેન્ગ્થ ૧૦થી ૧૨ ઇંચ વધારે હોય છે. આવા કુરતા ફ્લોઇંગ ફૅબ્રિકમાં વધારે સારા લાગે છે અથવા તો કૉટન મલ ફૅબ્રિકમાં સારા લાગે જે ફૅબ્રિકનો પોતાનો ફૉલ હોય. ફ્રન્ટ બૅક અનઈવન હેમલાઇન એટલે પાછળની લેન્ગ્થ જો ૪૦ ઇંચ હોય તો આગળની લેન્ગ્થ ૩૬ ઇંચ હોય. આવા કુરતામાં લેન્ગ્થનું વેરિએશન પણ આપી શકાય છે. એસિમેટ્રિકલ કુરતા સાથે ખાસ કરીને ચૂડીદાર સારાં લાગે છે અને એની સાથે હાઈ હીલ્સ પહેરવી. આવા કુરતા સાથે થ્રી-ર્ફોથ સ્લીવ્ઝ સારી લાગે છે અથવા તો સ્લીવલેસ.